**Ε Ν Η Μ Ε Ρ Ω Τ Ι Κ Ο Δ Ε Λ Τ Ι Ο**

**της αιρετού στο ΠΥΣΠΕ Α΄ΑΘΗΝΑΣ**

**Κλιάφα Αρτέμιδας**

**εκλεγμένης με το ψηφοδέλτιο**

**της Ανεξάρτητης Ριζοσπαστικής Παρέμβασης**

**ΠΑΡΕΜΒΑΣΕΙΣ – ΚΙΝΗΣΕΙΣ - ΣΥΣΠΕΙΡΩΣΕΙΣ**

**ΣΥΝΕΔΡΙΑΣΗ ΠΥΣΠΕ Α΄ ΑΘΗΝΑΣ (8/5/2014)**

Συνεδρίασε την Πέμπτη 8/5/2014 το ΠΥΣΠΕ Α’ Αθήνας και συζήτησε τα παρακάτω θέματα:

1. **Τοποθέτηση υποδιευθύντριας.**

Εγκρίθηκε η τοποθέτηση της Στιβαχτή Μαρίας ως υποδιευθύντριας στο 1ο Δημοτικό Σχολείο Αθηνών. Για τη θέση αυτή δεν υπήρχαν άλλες υποψηφιότητες.

1. **Αποσπάσεις - προσωρινές τοποθετήσεις εκπαιδευτικών.**

Έγιναν δεκτές οι αιτήσεις απόσπασης – τοποθέτησης δέκα (10) εκπαιδευτικών στην Α’ Διεύθυνση. Συγκεκριμένα τοποθετήθηκαν εφτά (7) εκπαιδευτικοί ΠΕ70, δύο (2) εκπαιδευτικοί ΠΕ 60 και μία (1) εκπαιδευτικός ΠΕ 32.

Εγκρίθηκε η συμπλήρωση ωραρίου μιας (1) εκπαιδευτικού ΠΕ07 (γερμανικής γλώσσας) σε πέντε σχολεία όπως ορίζει ο νόμος.

1. **Αναγνώριση προϋπηρεσίας αναπληρωτών.**

Αναγνωρίστηκε η προϋπηρεσία σε: τριάντα δύο (32) εκπαιδευτικούς ΠΕ 70, τέσσερις (4) ΠΕ 60 δεκαεπτά (17) ΠΕ 06, δεκατέσσερις (14) ΠΕ 18, έξι (6) ΠΕ 32, οχτώ (8) ΠΕ 08, μία (1) ΠΕ 18.41, εφτά (7) ΠΕ 60.50, μία (1) ΠΕ 70.50.

1. **Συνάφεια Μεταπτυχιακών τίτλων εκπ/κών.**

Έγιναν δεκτές οι αιτήσεις συνάφειας των μεταπτυχιακών τίτλων σπουδών σε έξι (6) εκπαιδευτικούς ΠΕ 70 και ένας (1) τίτλος μεταπτυχιακού αναπληρωτή εκπαιδευτικού.

1. **Άδεια άσκησης ιδιωτικού έργου.**

Χορηγήθηκαν δεκατέσσερις (14) άδειες άσκησης ιδιωτικού έργου σε συναδέλφους και συναδέλφισσες καθώς τηρούσαν τις προϋποθέσεις που θέτει ο νόμος δηλ. παρέχεται μέχρι 10 ώρες την εβδομάδα, γίνεται εκτός εργασιακού ωραρίου, δεν επηρεάζει την εργασία τους, είναι συναφές με τα καθήκοντα του εκπαιδευτικού. Οι υπόλοιπες αιτήσεις παραπέμφθηκαν στο επόμενο συμβούλιο λόγω έλλειψης όλων των στοιχείων που απαιτούνται. Οι αιτήσεις τριών (3) συναδέλφων μεταφέρθηκαν για την επόμενη συνεδρίαση λόγω ελλιπών στοιχείων. Δεν έγιναν δεκτές δύο (2) αιτήσεις.

1. **Επίδομα υπεύθυνης Ολοήμερου σε συστεγαζόμενα σχολεία.**

 Εξετάστηκε και εγκρίθηκε η αίτηση εκπαιδευτικού για την απόδοση του επιδόματος υπεύθυνης σε ολοήμερο σχολείο.

Μία αίτηση μεταφέρθηκε για την επόμενη συνεδρίαση.

1. **Απόλυση εκπαιδευτικού λόγω μη ιάσιμης νόσου**

Έγινε δεκτή η αίτηση μιας εκπαιδευτικού για απόλυση λόγω μη ιάσιμης νόσου.

1. **Κατ’ οίκον διδασκαλία.**

Υπήρχαν 2 αιτήσεις για κατ’ οίκον διδασκαλία για τρεις περιπτώσεις και τρεις αφορούσαν μαθητές δημοτικών σχολείων (Ζωγράφου, Γαλάτσι και Ηλιούπολη. Στους συναδέλφους ανατέθηκε η περίπτωση που ζήτησαν καθώς οι αιτήσεις ήταν λιγότερες από τις προκηρυγμένες θέσεις.

Η κατ’ οίκον διδασκαλία ανατίθεται υπερωριακά, για μία ώρα την ημέρα και συνολικά πέντε ώρες την εβδομάδα.

Στις 30 Απριλίου έληξε η προθεσμία υποβολής των αιτήσεων συνταξιοδότησης των εκπαιδευτικών. Οι εκπαιδευτικοί που υπέβαλαν αίτηση έχουν το δικαίωμα εντός ενός (1) μήνα να την ανακαλέσουν.

Στην Α’ Διεύθυνση κατατέθηκαν 169 αιτήσεις. Τα κενά που θα προκύψουν μετά από την ολοκλήρωση της διαδικασίας θα δοθούν ως οργανικά κενά. Ο αριθμός τους θα γίνει γνωστός στις 29/5/2014.

Οι αιτήσεις κατά ειδικότητα είναι:

|  |  |  |
| --- | --- | --- |
| Δάσκαλοι (ΠΕ 70) |  |  121 |
| Νηπιαγωγοί (ΠΕ 60) |  |  26 |
| Αγγλικών (ΠΕ 06) |  |  16 |
| Φυσικής Αγωγής (ΠΕ 11) |  |  2 |
| Μουσικής (ΠΕ 16) |  |  0 |
| Ψυχολόγοι (ΠΕ 23) |  |  3 |
| Γαλλικών (ΠΕ 05) |  |  1 |

Συναδέλφισσες, συνάδελφοι,

Το επόμενο διάστημα η κυβέρνηση ετοιμάζεται να ανακοινώσει μεγάλο αριθμό συγχωνεύσεων σχολικών μονάδων κυρίως στην Πρωτοβάθμια Εκπαίδευση. Οι συγχωνεύσεις θα έχουν ως αποτέλεσμα εκπαιδευτικοί να χάσουν τις οργανικές τους θέσεις και να βρεθούν στη διάθεση της διεύθυνσης. Στόχος του υπουργείου είναι να καλύψει τα χιλιάδες κενά που υπάρχουν στην εκπαίδευση λόγω της λιτότητας και των μνημονίων. Σύμφωνα μάλιστα με το νόμο που ψήφισε η συγκυβέρνηση, οι συνάδελφοι που μένουν στη διάθεση θα μπορούν να μετακινούνται σε άλλες διευθύνσεις της ίδιας περιφέρειας ή ακόμη και σε άλλες περιφέρειες. Στην Α’ Διεύθυνση 73 συνάδελφοι το Σεπτέμβρη μετακινήθηκαν σε άλλες περιοχές. Σήμερα συνεχίζουν να υπάρχουν τμήματα χωρίς δάσκαλο, αφού δεν υπάρχουν δάσκαλοι στη διάθεση και οι προσλήψεις των αναπληρωτών είναι ανύπαρκτες.

**Άρτεμις Κλιάφα** τηλ. 6986599304, e-mail: akliafa@gmail.com

**Γεωργιόπουλος Γιώργος** (αναπληρωματικός) Τηλ. 6948519294